b'\n_START_ARTICLE_\nMary Cassatt\n_START_SECTION_\n\xc5\xbdivotopis\n_START_PARAGRAPH_\nMary Cassatt je dolazila iz dobrostoje\xc4\x87e obitelji u Pennsylvaniji. Najprije je studirala u Philadelphiji, ali je ve\xc4\x87inu \xc5\xbeivota provela u Francuskoj gdje je nastavila u\xc4\x8diti u Parizu kod A. Renoira i E. Degasa. Izlagala je s impresionistima i bila blizak prijatelj s Degasom. Njoj se priznaju zasluge za \xc5\xa1irenje impresionizma u SAD-u, jer je poticala svoju rodbinu i prijatelje da otkupljuju djela impresionista u vrijeme kad su ona bila nepopularna. Jedni od njih su, izme\xc4\x91u ostalih, bili i obitelji Havemeyer koja je skupila zavidnu svjetski vrijednu kolekciju impresionisti\xc4\x8dkih djela.\n_START_SECTION_\nDjela\n_START_PARAGRAPH_\nSvijetlim koloritom, te \xc4\x8dvrstim i preciznim crte\xc5\xbeom, slika i u grafici (poglavito u vi\xc5\xa1ebojnom bakropisu) obra\xc4\x91uje poeti\xc4\x8dne portrete, naj\xc4\x8de\xc5\xa1\xc4\x87e majke s djecom i \xc5\xbeenske likove na otvorenim prostorima._NEWLINE_\xc4\x8cesto je, inspirirana fotografijom, koristila tzv. \xe2\x80\x9ckrupni kadar\xe2\x80\x9d (zoomirane likove). Tako je naslici Vesla\xc4\x8dka skupina kombinirala krupni kadar sa sna\xc5\xbenim \xe2\x80\x9cskra\xc4\x87enjem\xe2\x80\x9d lika u prvom planu kako bi istaknula majku s djetetom. Njihove ukr\xc5\xa1taju\xc4\x87e poglede je naglasila tako \xc5\xa1to je sve ostalo (more, jedro,\xc4\x8damac) prikazala iznimno plo\xc5\xa1no, poput djela s japanskih drvoreza (koji su tada bili u modi me\xc4\x91u pari\xc5\xa1kim impresionistima).'